钦定古今图书集成/明伦汇编/官常典/第013卷 > 北魏
## 钦定古今图书集成/明伦汇编/官常典/第013卷 > 北魏

### 道武帝皇始元年初封拜宗室仍五等之制

按：《魏书道武帝本纪》：“皇始元年秋九月戊午，初建台
省，置百官，封公侯将军、刺史、太守、尚书郎已下，悉用
文人。”按《官氏志》：“皇始元年，始建曹省，备置百官，封
拜五等。”

《皇始二》年，封元仪、元题皆为王。

按《魏书道武帝本纪》：“二年夏五月甲寅，以东平公元
仪为骠骑大将军，都督中外诸军事，兖豫雍荆徐扬
六州牧、左丞相，封卫王；襄城公元题进封为王。”

### 天兴元年进元遵元顺为王诏吏部郎中邓渊立爵品

按《魏书道武帝本纪》：皇始二年：“冬十月甲申，中山平。”
天兴元年“春正月，置行台于中山，诏左丞相、守尚书
令卫王仪镇中山，略阳公元遵镇渤海之合口。三月，
征左丞相卫王仪还京师，诏略阳公遵代镇中山。夏
四月壬戌，进遵封常山王，南安公元顺进封毗陵王。
冬十有一月辛亥，诏尚书吏部郎中邓渊典官制，立”
爵品。

天兴六年冬封皇子嗣等四人及秦愍陈留二王子
皆为王。

按《魏书道武帝本纪》，“六年冬十月乙卯，立皇子嗣为
齐王，加车骑大将军位，相国绍为清河王，加征南大
将军，熙为平阳王，曜为河南王。封故秦愍王子夔为
豫章王，陈留王子右将军悦为朱提王。”按《明元帝
本纪》，“帝讳嗣，太祖长子也。天兴六年封齐王，拜相国。”

### 天赐六年冬十月清河王绍作逆太祖崩帝入诛绍壬申即皇帝位

天赐元年，制“爵四等，封皇子为王，宗室为公侯子。定
郡县品第之差”，诏皆置臣吏。

按《魏书道武帝本纪》：“天赐元年秋九月，帝临昭阳殿，
分置众职，引朝臣文武，亲自简择，量能叙用。制爵四
等，曰王、公、侯、子，除伯、男之号。追录旧臣，加以封爵，各
有差。”按《官氏志》：“天赐元年九月，减五等之爵，始分
为四，曰王、公、侯、子，除伯、男二号。皇子及异姓元功上
勋者封王。宗室及始蕃王皆降为公，诸公降为侯，侯、
子亦以此为差。”于是封王者十人，公者二十二人，侯
者七十九人，子者一百三人。王封大郡；公，封小郡；侯，
封大县；子；封小县；王，第一品；公，第二品；侯，第三品；子，
第四品。十二月，诏始赐王、公、侯、子、国臣吏，大郡王二
百人，次郡王、上郡公百人，次郡公五十人，侯二十五
人，子十二人，皆立典师，职比家臣，总统群隶。

按《文献通考》：“后魏道武皇始元年，始封五等。至天赐
元年，减五等之爵，始分为四，曰王、公、侯、子，除伯男之
号。其后复加伯男焉。”

天赐四年，封诸皇子修等四人为王常山王遵赐死
按《魏书道武帝本纪》，“四年春二月，封皇子修为河间
王，处文为长乐王，连为广平王，黎为京兆王。夏五月，
常山王遵有罪赐死。”

### 明元帝永兴元年冬十有二月戊戌封卫王仪子良为南阳王阴平公元烈进爵为王高凉王乐真改封平阳王

按：《魏书明元帝本纪》云云。

### 泰常七年封皇子焘等七人为王

按《魏书明元帝本纪》，“泰常七年夏四月甲戌，封皇子
焘为泰平王。焘字佛釐，拜相国，加大将军；丕为乐平
王，加车骑大将军；弥为安定王，加卫大将军；范为乐
安王，加中军大将军；健为永昌王，加抚军大将军；崇
为建宁王，加辅国大将军；俊为新兴王，加镇军大将
军。”按《太武帝本纪》，帝讳焘，太宗明元皇帝之长子
也，泰常七年四月封《泰平王》，五月为“监国”，八年十月壬申，即皇帝位。

### 太武帝始光三年夏五月辛卯中山公元纂进爵为王南安公元素复先爵常山王

按：《魏书太武帝本纪》云云。

### 延和元年以立皇太子诏王公将军以下普增爵秩按魏书太武帝本纪延和元年春正月丙午立皇子晃为皇太子己巳诏曰朕以眇身获奉宗庙思阐洪

基，廓清九服，遭值季运，天下分崩，是用屡征，罔或宁
息。自始光至今，九年之间，戎车十举，群帅文武，荷戈
被甲，栉风沐雨，蹈履锋刃，与朕均劳。赖神祗之助，将
士宣力，用此摧折强竖，克翦大憝，兵不极武而二寇
俱灭，师不违律而遐方以宁。加以时气和洽，嘉瑞并
降，遍于郡国，不可胜纪，岂朕一人，独应此祜？斯亦群
后协同之所致也。公卿因兹稽诸天人之会，请建副
贰。夫庆赏之行，所以褒崇勋旧，旌显贤能，以永无疆
之休。其王公将军以下，普增爵秩，启国承家，修废官，
举儁逸，蠲除烦苛，更定科制，务从轻约，除故革新，以
正一统。群司当深思效绩，直道正身，立功立事，无或
懈怠，称朕意焉。

延和三年。春闰月己卯。彭城公元栗进爵为王
按《魏书太武帝本纪》云云。〈是年闰三月〉

### 太延二年冬闰月乙丑颍川王提改封武昌王

按：《魏书太武帝本纪》云云。〈是年闰十一月〉

### 太平真君元年冬十有二月以河南王曜子羯儿为河间王后改封略阳王

按：《魏书太武帝本纪》云云。

太平真君二年春三月庚戌《新兴王俊》《略阳王羯儿》
有罪并黜为公。

按：《魏书太武帝本纪》云云。

《太平真君》三年，封皇子《伏罗》等五人为王。

按《魏书太武帝本纪》：“太平真君三年冬十月己卯，封
皇子伏罗为晋王，翰为秦王，谭为燕王，建为楚王，余
为吴王。”

太平真君四年，诏诸功臣以爵归第，随时朝请
按《魏书太武帝本纪》：“四年冬十有一月甲子诏曰：‘朕
承祖宗重光之绪，思阐洪基，恢隆万世。自经营天下，
平暴除乱，埽清不顺，二十年矣。夫阴阳有往复，四时
有代谢，授子任贤，所以休息优隆，功臣式图长久，盖
古今不易之令典也。其令皇太子副理万机，总统百
揆。诸朕功臣，勤劳日久，皆以爵归第，随时朝请，飨宴
朕前，论道陈谟而已，不宜复烦以剧职，更进贤俊，以
备百官。主者明为科制，以称朕心’。”

太平真君七年秋八月复略阳公《羯儿》王爵。

按：《魏书太武帝本纪》云云。

太平真君十年冬十有二月己酉，“以平昌公《元托真》
为《中山王》。”

按：《魏书太武帝本纪》云云。

### 正平元年元旦大会群臣受爵者二百馀人又封皇孙濬为王寻以嫡嗣不果封因改建秦燕楚吴四王封国

按《魏书太武帝本纪》，“正平元年春正月丙戌朔，大会
群臣于江上，班赏各有差，文武受爵者二百馀人。冬
十有二月丁丑，封皇孙濬为高阳王。寻以皇孙世嫡，
不宜在藩，乃止。封秦王翰为东平王，燕王谭为临淮
王，楚王建为广阳王，吴王余为南安王。”按《文成帝
本纪》，“帝讳濬，恭宗景穆皇帝之长子也。少聪达，世祖
爱”之，常置左右，号“世嫡皇孙。”正平二年十月戊申，即
皇帝位于永安前殿。

### 文成帝兴安二年封建宁王崇子丽为济南王

按《魏书文成帝本纪》：兴安二年：“春正月辛巳，封建宁
王崇子丽为济南王。二月己未，司空、京兆王杜元宝
谋反，伏诛。建宁王崇、崇子济南王丽为元宝所引，各
赐死。”

### 太安三年夏五月己巳封皇弟新成为阳平王

按：《魏书文成帝本纪》云云。

太安四年春二月丙子登碣石山观沧海大飨群臣
于山下班赏进爵各有差。

按：《魏书文成帝本纪》云云。

太安五年。夏四月乙巳。封皇弟子推为京兆王
按《魏书文成帝本纪》云云。

### 和平二年封皇弟小新成等四人为王

按《魏书文成帝本纪》：和平二年“秋七月戊寅，封皇弟
小新成为济阴王，加征东大将军，镇平原；天赐为汝
阴王，加征南大将军，镇虎牢；万寿为乐浪王，加征北
大将军，镇和龙；洛侯为广平王。”

和平四年春三月乙未。皇子胡仁薨。追封乐陵王
按《魏书文成帝本纪》云云按《景穆十二王传》。乐陵
王胡儿。景穆皇帝子。和平四年薨。追封乐陵。谥曰康。
无子。〈按本纪作皇子与传异〉

和平五年春正月丁亥，封皇弟云为任城王。

按：《魏书文成帝本纪》云云

### 献文帝天安元年以元孔雀为濮阳王诏诈取爵位者削其爵假爵号者子孙不得袭

按《魏书献文帝本纪》：天安元年：“春正月乙亥，以侍中
元孔雀为濮阳王。秋七月，诏诸有诈取爵位，罪特原
之，削其爵职。其有祖父假爵号货赇以正名者，不听
继袭。诸非劳进超迁者，亦各还初。不以实闻者，以大
不敬论。”

### 皇兴元年冬十月癸卯濮阳王孔雀坐怠慢降爵为公

按：《魏书献文帝本纪》云云。

皇兴二年秋九月辛亥，封皇叔桢为南安王，长寿为
《城阳王》，《太洛》为《章武王》，休为《安定王》。

按：《魏书献文帝本纪》云云。

皇兴四年夏五月，封皇弟长乐为《建昌王》。

按：《魏书献文帝本纪》云云。

### 孝文帝延兴元年冬十有二月壬辰复前濮阳王孔雀本封

按：《魏书孝文帝本纪》云云。

延兴二年，封皇叔略为王。诏诸假爵不得世袭
按《魏书孝文帝本纪》，延兴二年冬十有一月丁亥，封
皇叔略为广川王。按《官氏志》，延兴二年五月，诏曰，
非功无以受爵，非能无以受禄。凡出外迁者，皆引此
奏闻，求乞假品。在职有效，听下附正。若无殊称，随而
削之。旧制，诸镇将刺史假五等爵，及有所贡献而得
假爵者，“皆不得世袭”

延兴五年。冬十有二月丙寅，《建昌王长乐》改封《安乐
王》。

按：《魏书孝文帝本纪》云云。

### 永明元年目辰及罗拔皆进爵为王元丕进爵为正王孔雀有罪赐死

按《魏书孝文帝本纪》：永明元年：“夏六月戊寅，尚书左
仆射、南平公目辰为司徒，进封宜都王。秋七月甲辰，
濮阳王孔雀有罪赐死。冬十月乙丑，进征西大将军、
假东阳王元丕爵为正王。辛未，济南公罗拔进爵为
王。”

### 太和三年冬十有一月癸丑进假梁郡公元嘉爵为假王督二将出淮阴

按：《魏书孝文帝本纪》云云。

太和五年。夏六月戊午。封皇叔简为《齐郡王》。猛为安
丰王。

按：《魏书孝文帝本纪》云云。

太和九年，制“封王者之禄各有差。”以广阳王建第二
子绍建为王，封诸皇弟禧等六人皆为王。

按《魏书孝文帝本纪》，“太和九年春二月己亥，制皇子
封王者，皇孙及曾孙绍封者，皇女封者，岁禄各有差。
以广阳王建第二子嘉绍建后，为广阳王。三月丙申，
封皇弟禧为咸阳王，干为河南王，羽为广陵王，雍为
颍川王，勰为始平王，详为北海王。”按《宣武帝本纪》，
景明二年夏五月壬戌，咸阳王禧谋反，赐死。

太和十年。夏四月辛酉朔。始制五等公服。秋八月乙
亥。给尚书五等品爵已上朱衣玉珮。大小组绶
按《魏书孝文帝本纪》云云。

太和十三年春三月甲子，夏州刺史、章武王彬以贪
赇削封。夏六月，汝阴王天赐、《南安王桢》并坐赃贿，免
为庶人。

按：《魏书孝文帝本纪》云云。

太和十四年。冬十月庚辰。京兆王太兴有罪。免官削
爵。

按：《魏书孝文帝本纪》云云。

太和十六年，降诸王公侯爵一等。

按：《魏书孝文帝本纪》：“十有六年春正月乙丑，制：诸远
属非太祖子孙及异姓为王者，皆降为公，公为侯，侯
为伯，子男仍旧，皆除将军之号。”

太和十八年，徙建河南、颍川二王封国，定五等，开国
食邑者，岁禄之差。

按：《魏书孝文帝本纪》：“十有八年春二月丙申，河南王
干徙封赵郡，颍川王雍徙封高阳。冬十有二月己酉，
诏王、公、侯、伯、子、男开国食邑者，王食半，公三分食一，
侯、伯四分食一，子、男五分食一。”

太和十九年。夏五月己巳。城阳王鸾赭阳失利。降为
定襄县王。冬十有二月辛酉。前南安王桢。复本封
按《魏书孝文帝本纪》云云。

太和二十年改建始平王勰封国，复封城阳、汝阴二
王，而以太兴为西河王。乐陵王思誉以坐事削爵
按《魏书孝文帝本纪》，“二十年春正月丁卯，诏改姓为
元氏。壬辰，改封始平王勰为彭城王，以定襄县王鸾
复封城阳王。冬十有一月乙酉，复封前汝阴王天赐
孙景和为汝阴王，前京兆王太兴为西河王。十有二
月”戊辰，《恒州》刺史《穆泰》等在州谋反，遣行吏部尚书、
任城王澄案治之。乐陵王思誉坐知泰阴谋，不告，削
爵为庶人太和二十一年，封皇子愉等三人为王，以齐郡王子
琛为河间王若后。

按《魏书孝文帝本纪》：“二十有一年，秋八月壬戌，立皇
子愉为京兆王，怿为清河王，怀为广平王。冬十有二
月戊戌，以齐郡王子琛绍河间王若后。”按《宣武帝
本纪》，“永平元年秋八月癸亥，冀州刺史京兆王愉据
州反。乙丑，假尚书李平镇北将军，行冀州事以讨之。
九月癸卯，李平克信都，元愉北走，统军叔孙头执送
信”都。群臣请诛愉。帝弗许。诏送京师按《孝明帝本
纪》。“正光元年秋七月丙子。侍中元乂。刘腾杀太傅领
太尉清河王怿。总摄禁兵。”

太和二十三年，复乐陵王思誉本封，复定王及五等
封爵，职次为五品。

按《魏书孝文帝本纪》，“二十有三年春二月癸亥，复乐
陵王思誉本封。”按《官氏志》，“太和二十三年，高祖复
次职令。及帝崩，世宗初班行之，以为永制。”王、第一品
开国县公、散公、从第一品开国县侯，第二品散侯、从
第二品开国县伯，第三品散伯、从第三品开国县子，
第四品散子、从第四品开国县男，第五品归义侯、率
义“侯、顺义侯、朝服侯、散男。从第五品。”前世职次皆无
从品，魏氏始置之，亦一代之别制也。

### 宣武帝景明四年夏六月壬午朔封皇弟悦为汝南王

按：《魏书宣武帝本纪》云云。

### 正始元年夏五月丁未朔太傅北海王详以罪废为庶人秋八月丁酉封元英为中山王

按：《魏书宣武帝本纪》云云。

正始三年春三月己卯，《乐浪王长命》坐杀人赐死，国
除。

按：《魏书宣武帝本纪》云云。

正始四年秋八月己亥，中山王英坐锺离败退，除名
为民。

按：《魏书宣武帝本纪》云云。

### 永平元年秋九月丙戌复前中山王英本封冬十月丁巳诏复故北海王详本封葬以王礼

按：《魏书宣武帝本纪》云云。

永平二年封故北海王子颢为北海王。又诏定同姓
五等班爵出身之叙。

按《魏书宣武帝本纪》，永平二年：秋九月辛巳，封故北
海王子颢为北海王。“冬十有二月，诏曰：五等诸侯，比
无选式，其同姓者出身公正六下，侯从六上，伯从六
下，子正七上，男正七下。可依此叙之。”

永平三年。冬十有二月辛巳。江阳王继。坐事除名
按《魏书宣武帝本纪》云云。

### 延昌四年春正月丁巳孝明帝即位秋八月壬辰复前江阳王继本国以济南王彧复先封为临淮王

按：《魏书孝明帝本纪》云云。

### 孝明帝熙平二年春二月丁未封御史中尉元匡为东平王夏四月乙卯安定王超改封北平王

按：《魏书孝明帝本纪》云云。

### 神龟元年夏四月甲辰江阳王继改封京兆王

按：《魏书孝明帝本纪》云云。

神龟二年秋八月己未御史中尉东平王匡坐事削
除官爵。

按：《魏书孝明帝本纪》云云。

### 正光四年追复咸阳王禧等三人王爵并改建其国寻复范阳王怿仍为清河王河间王琛章武王融北海王颢俱以贪污削爵

按《魏书孝明帝本纪》，“正光四年春二月壬申，追复故
咸阳王禧为敷城王，京兆王愉为临洮王，清河王怿
为范阳王，以礼加葬。丁丑，河间王琛、章武王融并以
贪污削爵。秋八月癸未，追复故范阳王怿为清河王。
冬十有二月，徐州刺史北海王颢坐贪污削除官爵。
正光五年临淮王彧削爵，寻复。并复河间王琛、北海”
《王颢》《章武王融》官爵

按《魏书孝明帝本纪》：“五年春三月，沃野镇人破落汗
拔陵聚众反。诏临淮王彧为镇军将军，假征北将军，
都督北征诸军事以讨之。夏五月，临淮王彧败于五
原，削除官爵。秋七月戊午，复河间王琛、临淮王彧本
封。六月，秦州城人莫折太提据城反，自称秦王。太提
寻死，子念生代立，僭称天子，号年天建，置百官。秋九”
月壬申，诏复抚军将军、北海王颢官爵为都督，并率
诸将西讨。冬十有二月壬辰，汾州正平、平阳山胡叛
逆，诏“复征东将军、章武王融封爵，为大都督，率众讨
之。”

### 孝昌元年春二月诏复乐浪王长命本爵以其子忠绍之

按：《魏书孝明帝本纪》云云。

孝昌二年，追复中山王熙本爵，子叔仁绍之，封元略
义阳王，寻改东平；复京兆王继本封江阳王，进封广
川公，邵武城公子攸皆为王按《魏书孝明帝本纪》，正光元年秋八月甲寅，相州刺
史、中山王熙举兵，欲诛侍中元乂、刘腾，不果，见杀。孝
昌二年春三月庚子，追复中山王熙本爵，子叔仁绍
之。夏五月丁未，前给事黄门侍郎元略自萧衍还朝，
封义阳王。六月丙子，义阳王略改封东平王。戊寅，诏
复京兆王继本封江阳王。秋八月丙子，进封广川县
公元邵为常山王。戊子，进散骑常侍御史中尉、武城
县开国公子攸为长乐王按《孝庄帝本纪》，帝讳子
攸，彭城王勰之第三子。肃宗初，以勰有鲁阳翼卫之
勋，封武城“县开国公。”《孝昌》二年八月，进封《长乐王》。《武
泰》元年春二月，肃宗崩，帝即位。

孝昌三年春二月丁未，追复故“东平王匡爵，改封《济
南王》。”

按：《魏书孝明帝本纪》云云。

### 武泰元年太后以临洮世子钊践阼诏亡官失爵听复封位

按《魏书孝明帝本纪》：武泰元年春正月乙丑，皇女生，
秘言皇子。二月癸丑，帝崩。甲寅，皇子即位。皇太后诏
曰：“皇家握历受图，年将二百，祖宗累圣，社稷载安。高
祖以文思先天，世宗以下武经世，股肱惟良，元首穆
穆。及大行在御，重以宽仁奉养，率由温明恭顺。朕以
寡昧，亲临万国，识谢涂山，德惭文母。属妖逆递兴，四”
郊多故，实望穹灵降祜，麟趾众繁。自潘充华有孕椒
宫，冀诞储两，而熊罴无兆，维虺遂彰。于时直以国步
未康，假称统嗣，欲以底定物情，系仰宸极。何图一旦
弓剑莫追，国道中微，大行绝祀。皇曾孙故临洮王宝
晖世子钊，体自高祖，天表卓异。大行平日，养爱特深，
义齐若子，事符当璧。及翌日弗愈，大“渐弥留，乃延入
青蒲，受命玉几，暨陈衣在庭，登策靡及。允膺大宝，即
日践阼，朕是用惶惧忸怩，心焉靡洎。今丧君有君，宗
祏惟固，宜崇赏卿士，爰及百辟，凡厥在位，并加陟叙。
内外百官文武督将征人，遭艰解府，普加军功二阶。
其禁卫武官直阁以下，直从以上及主帅，可军功三
阶。其亡官失爵，听复”封位。《谋反大逆》削除者，不在斯
限。清议禁锢，亦悉蠲除。若二品以上，不能自受者，任
授儿弟。可班宣远迩，咸使闻知。

### 孝庄帝永安元年大封同姓诸王并追复故爵

按《魏书孝庄帝本纪》，“永安元年春二月，肃宗崩，大都
督尔朱荣将向京师，谋欲废立。以帝家有忠勋，且兼
民望，阴与帝通。荣乃率众来赴。夏四月丙申，帝与兄
弟夜北渡河，丁酉，会荣于河阳，戊戌，南济河，即帝位。
以兄彭城王劭为无上王，弟霸城公子正为始平王，
以荣为使持节、侍中、都督中外诸军事、大将军、尚书
令、领军将军、领左右，封太原王。”己亥，百寮相率有司，
奉玺绂，备法驾，奉迎于河梁。庚子，车驾巡河，西至陶
渚。荣以兵权在己，遂有异志，乃害灵太后及幼主，次
害无上王劭、始平王子正。又害丞相、高阳王雍、司空
公元钦、仪同三司元恒芝、仪同三司、东平王略、广平
王悌、常山王邵、北平王超、任城王彝、赵郡王敏、中山
王叔仁、齐郡王温，公卿已下二千馀人，列骑卫帝，迁
于便幕。既而荣悔，稽颡谢罪。辛丑，车驾入宫，御太极
殿，诏改《武泰》为建义元年。壬寅，太原王尔朱荣上表，
请追谥“无上王”为“皇帝”，诏从之。癸卯，以安南将军、并
州刺史元天穆为太尉公，封上党王；中军将军、殿中
尚书元谌为仪同三“司、尚书左仆射，封魏郡王；中军
将军、给事黄门侍郎元瑱为东海王。甲辰，追复故广
阳王渊、故安乐王鉴爵。通直散骑常侍、敷城王坦为
咸阳王”，谏议大夫元贵平为东莱王，直阁将军元肃
为鲁郡王，秘书郎中元晔为长广王。以北平王超还
复为安定王。是月，汝南王悦、北海王颢、临淮王彧前
后奔萧衍。六月丁亥朔，追封兄真定县开国公子直
为陈留王。秋七月，临淮王彧自江南还朝。九月己巳，
以征东将军、齐州刺史元欣为沛郡王。乙亥，以平葛
荣，大赦天下，改为永安元年。冬十有一月戊午，以无
上王世子韶为彭城王，陈留王子宽为陈留王，宽弟
刚为浮阳王，刚弟质为林虑王。戊寅，以上党王天穆
为大将军、开府，世袭并州刺史；封前将军、太中大夫
元凝为东安王。〈按孝明帝本纪孝昌二年以广阳王渊讨鲜于修礼贼党葛荣败渊于博

《野白牛逻》三年，安乐王鉴据相州反，都督源子邕等斩鉴，故于是年复爵。

《永安二》年，封元社、元鸷等五人为王。

按《魏书孝庄帝本纪》：二年“夏五月丁丑，进封城阳开
国公元社为平原王，安昌县开国侯元鸷为华山王，
并加仪同三司。秋七月己卯，以镇东将军、南青州刺
史元旭为襄城王，平南将军、南兖州刺史元暹为汝
阳王。八月丁卯，封瓜州刺史元太荣为东阳王。
永安三年，封元宝炬。进元修、元诞皆为王，又改建赵
郡王”寘封国。

按《魏书孝庄帝本纪》，“三年冬十月癸卯朔，封安南将
军、大鸿胪卿元宝炬为南阳王，大宗正卿、汝阳县开
国公元修为平阳王，通直散骑常侍、龙骧将军、新阳
县开国伯元诞为昌乐王。甲辰，以魏郡王谌弟子赵郡王寘改封平昌王。按出《帝本纪》。”帝讳修，广平武
穆王怀之第三子也，始封汝阳县开国公，永安三年
封“《平阳王》，中兴二年夏四月戊子，即皇帝位。”

### 前废帝普泰元年改建长广王晔沛郡王欣封国封皇弟永业皇子子恕皆为王按魏书前废帝本纪普泰元年春三月癸酉封长广

王晔为东海王。诏“特进、车骑大将军沛郡王欣为太
傅、司州牧，改封淮阳王。”秋九月癸巳，封皇弟永业为
高密王，皇子子恕为渤海王。

### 出帝永熙元年封后废帝为安定郡王南阳王宝炬坐事降归第封元宁为高平王以沛王欣为广陵王而以沛郡王封前废帝子渤海王子恕

按《魏书后废帝本纪》，“中兴二年夏四月辛巳逊位。太
昌元年五月封安定郡王，邑一万户。”按《出帝本纪》，
“中兴二年，夏四月戊子，即帝位，诏改中兴二年为太
昌元年。六月丁卯，太尉公、司州牧、南阳王宝炬坐事
降为骠骑大将军，开府，王如故，归第，令羽林卫守。秋
八月丁卯，以西中郎将元宁为高平王。九月癸丑，以
太”师沛王欣为广陵王。前废帝子渤海王子恕改封
沛郡王。冬十二月丁亥，改太昌为永兴，以太宗号，寻
改为永熙按《孝静帝本纪》，“宇文黑獭既害出帝，乃
以南阳王宝炬僭尊号。”

永熙三年。春二月壬午。以骠骑将军。左卫将军元斌
之。为颍昌王。夏四月辛未。高平王宁。坐事降爵为公
按《魏书出帝本纪》云云。

### 孝静帝天平二年秋七月甲戌封汝南王悦孙绰为琅邪王

按：《魏书孝静帝本纪》云云。

### 兴和元年春三月甲寅朔封常山郡王邵第二子曜为陈郡王

按：《魏书孝静帝本纪》云云。

兴和二年夏闰月己丑，封皇子景植为宜阳王，皇弟
威为《清河王》，谦为颍川王。

按：《魏书孝静帝本纪》云云。〈是年闰五月〉

兴和四年夏六月丙申，复前侍中、《乐浪王忠爵》。丁酉，
复《陈留王景皓》《常山王绍宗》《高密王永业》爵。

按：《魏书孝静帝本纪》云云。

### 武定元年夏四月封彭城王韶弟袭为武安王六月戊寅封前员外散骑侍郎元长春为南郡王

按：《魏书孝静帝本纪》云云。

《武定》二年秋九月甲申，太师《咸阳王坦》坐事免以王
还第。

按：《魏书孝静帝本纪》云云。